-Ես մի այսպիսի նախասիրություն ունեմ, որը անկախ ժամանակից, անկախ զբաղվածությունից միշտ ժամանակ գտնում եմ դրա համար: Ես ունեմ մի շատ գեղեցիկ պարտեզ, որն ինձ համար աշխարհ է, որտեղ ես ամփոփվում եմ, որտեղ ես ինքս ինձ հետ եմ, ներդաշնակ եմ ու համերաշխ: Բոլոր բույսերի բնավորությունը, բնույթը, պահանջներն ու ցանկությունները ես արդեն յուրացրել եմ: Բույսեր կան, որոնց տարածություն, արև է պետք, կան բույսեր, որոնք մյուսների հաշվին են ապրում, կան բույսեր, որոնք ստվեր են սիրում: Բույսեր էլ կան, որ ինչքան ուզում ես նրանց խնամիր, ուշադրություն դարձրու, միևնույն է՝ քո սպասելիքները չեն արդարացնում: